Document ID: 31999R1227

Title and Content:
ΚΑΝΟΝΙΣΜΟΣ (ΕΚ) αριθ. 1227/1999 ΤΗΣ ΕΠΙΤΡΟΠΗΣ της 28ης Μαΐου 1999 σχετικά με την τεχνική μορφή διαβίβασης των στατιστικών ασφαλιστικών υπηρεσιών (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων(1), όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 410/98(2), και ιδίως το άρθρο 12viii, Εκτιμώντας: (1) ότι ο κανονισμός (ΕΚ, Ευρατόμ) αριθ. 58/97 θέσπισε ένα κοινό πλαίσιο για την παραγωγή κοινοτικών στατιστικών σχετικά με τη διάρθρωση, τις δραστηριότητες, τις επιδόσεις και την ανταγωνιστικότητα του ασφαλιστικού τομέα εντός της Κοινότητας· (2) ότι είναι απαραίτητο να προσδιοριστεί η τεχνική μορφή που θα χρησιμοποιηθεί για τη διαβίβαση των στατιστικών των ασφαλιστικών υπηρεσιών· (3) ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής στατιστικού προγράμματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η τεχνική μορφή που αναφέρεται στο άρθρο 9 του κανονισμού (ΕΚ, Ευρατόμ) αριθ. 58/97 ορίζεται στο παράρτημα του παρόντος κανονισμού. Άρθρο 2 Τα κράτη μέλη χρησιμοποιούν την εν λόγω τεχνική μορφή για τα στοιχεία του έτους αναφοράς 1996 και των επόμενων ετών. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Μαΐου 1999.

Classification Labels:
1093
321
1218
1219

Label Descriptions:
{"1093": "Ασφάλιση", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ", "1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 3641
4361
3151
4256

EuroVoc IDs (Expanded): 3641
4361
3151
4256

Dataset Source: meu

Split: train